alexandrainst/scandi-wiki huggingface dataset:
RIA Novosti

RIA Novosti er et statlig eid russisk nyhetsbyrå som publiserer nyheter og analyser på de viktigste europeiske språkene, samt persisk, japansk, kinesisk og arabisk. Korrespondentnettverket deres dekker hele Samveldet av uavhengige stater, samt over 40 land utenfor samveldet.

Nyhetsbyråets historie strekker seg tilbake til 24. juni 1941, da Det sovjetiske informasjonsbyrået (Sovinformburo) ble etablert. Hovedoppgaven til byrået var i begynnelsen å dekke internasjonale, militære hendelser og innenrikssaker i tidsskrifter og på radio.
I 1961 ble Sovinformburo omgjort til Novosti.

RIA Novosti holder til i samme bygg og har samme generaldirektør som nyhetsbyrået Sputnik, som under Russlands invasjon av Ukraina 2022 ble sperret ute fra EU på grunn av propagandavirksomhet.   

Påstander fra om den vestlige verden eller Ukraina presenteres av RIA Novosti noen ganger uten underbyggende bevismateriale, som påstanden om at det i København skal finnes bordeller for dyresex,  at Ukraina bygger en plutoniumbombe  eller at Osama bin Laden hadde vært amerikansk statsborger   

Artikler fra RIA Novosti er ofte blitt omtalt på nettstedene RussiaLies.com  og StopFake.org  

26. februar 2022 presenterte RIA Novosti en artikkel med tittelen «Russlands offensiv og den nye verden» ("") hvor det ble hevdet at Russland hadde vunnet krigen mot Ukraina og at Ukraina hadde blitt returnert til Russland.   Skribenten Petr Apokov fordømte «anglosakserne som styrer den vestlige verden» fordi de «stjeler russisk land».  Han beskrev oppløsningen av Sovjetunionen i 1991 som en «fryktelig katastrofe», og hevdet at Russlands president Vladimir Putin sin invasjon løste «det ukrainske spørsmålet» ved å etablere en «ny verdensorden» med «Russland, Hviterussland og Ukraina som opptrer som en enhet» mot resten av Europa.    Artikkelen ble kort tid etter fjernet fra nettstedet til RIA Novosti, men i mellomtiden hadde artikkelen blitt arkivert av WaybackMachine, videreformidlet av nyhetsbyrået Sputinik og oversatt av den pakistanske avisen The Frontier Post til engelsk under tittelen «The new world order»

Referanser

Eksterne lenker 
 

Etableringer i 1941
Nyhetsbyråer
Russiske medieselskaper
Eilabun

Eilabun (arabisk: عيلبون, Ailabun, hebraisk: עַילַבּוּן eller עֵילַבּוּן) er en israelsk/arabisk landsby som ligger i Beit Netofa-dalen, vest for Genesaretsjøen. Den har et innbyggertall på 4 400 (2005), overveiende kristne maronitter. Den er kjent som Eilabuntunnelen, den 850 meter lange tunnel som går under byen, som forbinder Jordankanalen med Beit Netofa-kanalen i Israels National Carrier vanntransportsystem, som sender vann fra Genesaretsjøen og langt ned i Negev-ørkenen.

Eilabun i 1948 

Israels Golani Brigadens 12. bataljon erobret Eilabun den 30. oktober 1948 under den arabisk-israelske krig - fra  Den arabiske frigjøringshær (engelsk: The Arab Liberation Army (ALA)). Etter at byen hadde overgitt seg - som ble fremforhandlet av fire prester, valgte den øverstbefalende for Golani styrken ut 12 unge menn og beordrede dem henrettet, i det som seinere ble kjent som  Eilabunmassakren. Landsbyen ble deretter plyndret. De fleste av byens innbyggere ble ført opp til den libanesiske grensen, mens hundreder flyktet til kløfter, grotter og landsbyer i nærheten.Som del av avtalen mellom  erkebiskop Hakim og lederen av "den arabiske seksjon" i det israelske utenriksdepartementet, fikk de Eilabun-boere som var i eksil, lov å at vende tilbake sommeren 1949

Folk fra Eilabun 
Hana Sweid

Referanser

Eksterne lenker 
 

Bosetninger i Israel
Norddistriktet
Bosetninger etablert på 1800-tallet
Bob Murphy (musiker)

Bob Murphy (født	28. mai 1945, død 22. oktober 2015) var en canadisk jazzpianist, velkjent i musikkmiljøet i Vancouver i Britisk Columbia og Toronto i Ontario. 

Han var profesjonell musiker fra han var 14. Murphy komponerte, arrangerte og fremførte musikk til filmer, CBC-fjernsynsprogrammer, CTV-programmer, reklame og CBC-radio. I tillegg til konserter, underviste Murphy i jazzpiano, improvisasjon og musikalske fremføringsferdigheter.

Murphy var påvirket av blant annet Bill Evans, Keith Jarrett, Miles Davis, Cannonball Adderley og John Coltrane.

Diskografi
 Come Rain Or Come Shine (Hammond B-3 orgel)
 B3 (Hammond B-3 orgel)
 I Have A Dream (piano)
 The Art Of The Jazz Ballad (piano)
 Mysteries And Tall Tales (piano)
 Wall Street Sessions (piano)
 Free On The Inside (piano)

Eksterne lenker
 
 
 Bob Murphy hos vancouverjazz.com

Canadiske jazzkomponister
Canadiske jazzpianister
Sahulana scintillata

Sahulana scintillata er en dagsommerfugl som tilhører undergrupper blåvinger i den store familie glansvinger (Lycaenidae).

Utseende 
En liten (vingespenn ca. 20 millimeter) blåvinge med korte stjerter på bakvingene. Hannens overside er brun med fiolett glans. Undersiden er farget i grått, svart og hvitt, med en liten øyeflekk ved bakvingens bakhjørne. Larven er grønn og brunlig, ganske knudrete, noe som gjør at den ligner knoppene den lever på.

Levevis

Larvene 
Larvene lever på blomsterknopper av busker og trær i mimosafamilien og Sapindaceae.

Utbredelse 
Arten er utbredt i det nordlige og østlige Australia, også på øyene i Torres-stredet, og på Ny-Guinea.

Systematisk inndeling 
Arten ble før ført til slekten Theclinesthes.

 sommerfugler (Lepidoptera)
 gruppen / overfamilien dagsommerfugler (Papilionoidea)
 familien glansvinger (Lycaenidae) 
 delgruppen Lycaeninae (i vid forstand)
 blåvinger (Polyommatinae) 
 stammen Polyommatini (i snever forstand) 
 slekten Sahulana Hirowatari, 1992 – bare én art
 Sahulana scintillata (Lucas, 1889)

Kilder 
 Lepidoptera larvae of Australia – Sahulana scintillata

Eksterne lenker 
 

 Brower, Andrew V. Z. 2007. Sahulana in The Tree of Life Web Project, [http://tolweb.org/ http://tolweb.org 
 www.funet.fi – Sahulana

Blåvinger
Dyr formelt beskrevet i 1889
Dyr formelt beskrevet av Thomas Pennington Lucas
Hviterussland under Paralympiske sommerleker 2008

Hviterussland deltok under de Paralympiske sommerleker 2008 i Beijing. Deltagerne vant fem gullmedaljer, sju sølvmedaljer og en sølvmedalje og kom på 21.-plass i nasjonskampen.

Medaljer

Se også
Hviterussland ved de paralympiske leker
Paralympiske sommerleker 2008
Hviterussland under Sommer-OL 2008

Referanser

Eksterne lenker
 Paralympiske sommerleker Beijing 2008- offisiell nettside
 International Paralympic Committee

Nasjoner under Paralympiske sommerleker 2008
Hviterussland under de paralympiske leker
Sport i Belarus i 2008
Storhjelm

Aconitum variegatum
 oktoberhjelm
 prakthjelm
 storhjelm
 tyrihjelm
 ulvehjelm

Storhjelm (Aconitum napellus) eller Venusvogn er en vakker høyreist blomst i soleiefamilien. 

Den er flerårig og en kjent og kjær prydplante her i landet. Storhjelm har en stiv opprett stengel som kan bli opptil 100-120 cm høy med flikete, blanke blader. Den blomstrer med dypblåfiolette blomster i juli til august. Den kan bli en del forgreinet og har ofte relativt lange blomsterstilker. Storhjelm liker jevn fuktighet og kan trives i sol eller lett skygge.

Storhjelm er svært hardfør og var tidligere en av de mest brukte hageplantene i Nord-Norge. Planten ble ofte brukt som "fattigmannshekk" i gamle dager. I Hornindal ble den kalt for "Fruens tøffel". Andre steder ble den kalt for "Studenternæse" eller "Duva". Storhjelm er en nær slektning av Tyrihjelm som vokser vilt i Norge.

Hele planten er meget giftig og hører til de mest giftige hageplantene vi har. Munkene innførte den som klosterhageplante og den kan spre seg med frø. Storhjelm har blitt forvillet mange steder i Norge. I Norden er Storhjelm første gang beskrevet i Danmark i 1563, under navnet Napellenurt. Storhjelm ble tidligere brukt i medisin, som til bedøvelse og i romertiden ble den brukt som gift til fienden.

Storhjelm kan ofte stå igjen på tuftene ved fraflyttede hus og den blir svært gammel som hageplante. Det finnes også rosa og hvite varianter av storhjelm, aconitum napellus Carneum, aconitum napellus Rubellum og aconitum napellus Album.

Eksterne lenker 
 

Soleiefamilien
Blå blomster
Giftige planter
Medisinplanter
Stauder
María Teresa Andruetto

María Teresa Andruetto (født 26. januar 1954 i , Córdoba) er en argentinsk forfatter, mest kjent for sine bøker for barn og ungdom. Hun mottok H.C. Andersen-prisen i 2012. 

Hun er utdannet som lærer og har arbeidet både i barne- og ungdomsskole. Hun har skrevet dikt, romaner, drama og barnebøker. Ved tildelingen av H.C. Andersen-prisen la juryen vekt på at hun skriver «viktige og originale verk med høy grad av estetisk bevissthet, og at hun skaper følsomme, dype og poetiske bøker med tydelige litterære ambisjoner. Hennes bøker berører flere emner, slik som migrasjon, indre verdner, urettferdighet, kjærlighet, fattigdom, vold og politiske spørsmål.»

Referanser

Eksterne lenker 
 
 ibby.org pressemeldinger

Argentinske barnebokforfattere
Personer fra provinsen Cordoba
Fødsler i 1954
Klekkende Høj

Klekkende Høj er en tvillingjættestue på Vestmøn. Jættestuen er utgravd av kammerherre Calmette fra godset Marienborg i slutten av 1700-tallet. Jættestuen fremstår i dag totalt nyrestaurert og i jættestuens ene kammer finnes en rekonstruksjon av hvordan et jættestuekammer så ut i steinalderen.

Eksterne lenker 
 DanskeFortidsminder

Steinalderen i Danmark
Møn
Vitenskap i 1790-årene
Arkeologiske steder i Danmark
Hillsong Church

Hillsong Church er en menighet i Sydney, Australia. Menigheten er en megakirke, med røtter fra pinsebevegelsen. Menigheten ble grunnlagt av Brian og Bobbie Houston i 1983, i Baulkham Hills, Sydney.

Menigheten har et sterk fokus på musikk som del av gudstjenestene, og har utgitt en lang rekke live-innspillinger. Flere av dem har toppet australske hitlister. Internasjonalt er Hillsong Church kjent for musikken, undervisningen og de større årlige samlingene eller konferansene.

Menigheten lager faste program for TV og disse sendes på ulike satellitt kanaler. Programmene kan sees i mer enn 180 land. Menigheten har også en internasjonal skole for kristent lederskap, med mer enn 900 elever.

Menigheten hadde til å begynne med navnet Hills Christian Life Centre. Senere gikk menigheten sammen med Sydney Christian Life Centre. Hillsong Church har flere forsamlingslokaler i Sidney, Hills er hovedkirke, de andre er City, South-west, og Brisbane, samt 14 mandre indre avdelinger spredt i Sydney. De ulike avdelingene er hver fokusert på enten kultur eller beliggenhet (bydeler). Mer enn 20 000 mennesker deltar uketlig på menighetens samlinger. Hillsong-konseptet har spredt seg internasjonalt.

Hillsong-kirker 
Det finnes Hillsong-kirker i alle verdensdeler. Foruten kirkene i Australia er Hillsong i Argentina, Brasil, Danmark, Frankrike, Indonesia, Israel, Nederland, Norge, Portugal, Russland, Spania, Sveits, Sverige, Sør-Afrika, Tyskland, Ukraina og USA.

Hillsong Norway 
Hillsong Norway består per januar 2020 av til sammen åtte kirker på ulike lokasjoner i Sør-Norge. I 2019 hadde kirkene i Hillsong Norway til sammen 1431 tilskuddstellende medlemmer. Hillsong Norway er tilsluttet den norske pinsebevegelsen, og har per 2021 kirker i Oslo, Stavanger, Sandnes, Drammen, Egersund, Kristiansund, Trondheim og Ålesund.

Referanser

Eksterne lenker 
 

Pinsebevegelsen
Etableringer i 1983
Martin Pusic

Martin Pusic (født 24. oktober 1987) er en østerriksk fotballspiller som spiller for den tyske klubben TSV 1860 München.

Etter å ha imponert på prøvespill skrev han under kontrakt med Vålerenga vinteren 2012. Han fikk sin debut i hjemmekampen mot Haugesund hvor han laget 2-1 målet på overtid slik at hjemmelaget vant kampen. Grunnet manglende spilletid ble kontrakten terminert på sommeren og Pusic signerte da for Fredrikstad.

I Fredrikstad fikk Pusic en mer sentral rolle i angrepet, og imponerte i mye større grad enn han hadde gjort i Vålerenga. Da Fredrikstad rykket ned samme sesong ble han derimot fristilt også fra den kontrakten.

Den 17. januar 2013 skrev Martin Pusic under på en kontrakt med Brann som strekker seg frem til sommeren 2015. Han overtok det gamle draktnummeret til Kim Ojo, som var 9.

Referanser

Eksterne lenker 
 

Østerrikske fotballspillere
Fotballspillere for FK Austria Wien
Fotballspillere for First Vienna FC
Fotballspillere for SK Schwadorf
Fotballspillere for FC Admira Wacker Mödling
Fotballspillere for SC Rheindorf Altach
Fotballspillere for Hull City AFC
Fotballspillere for Vålerenga Fotball
Fotballspillere for Fredrikstad FK
Fotballspillere for SK Brann
Fotballspillere for Esbjerg fB
Fotballspillere for FC Midtjylland
Fotballspillere for Sparta Rotterdam
Fotballspillere for FC København
Fotballspillere for Aarhus GF
Fotballspillere for AC Horsens
Fotballspillere for SV Mattersburg
Fotballspillere for TSV 1860 München
Østerrikske fotballspillere i Norge
Utenlandske fotballspillere i Norge
Personer fra Wien
Fødsler i 1987
Al-Khidmat

Al-Khidmat er Norges første muslimske begravelsesbyrå. Navnet betyr «til tjeneste» på arabisk. 

Byrået ble etablert av Arshad Mohammed, Mohammad Afzal, og Ghulam Abbas i 2002, og det avviklet i 2005 over hundre begravelser i året. Byrået søker så langt som mulig å ivareta islams bestemmelser om begravelse innen 24 timer. Samtidig tilpasser det begravelsene etter norske forhold, blant annet gjennom bruk av kister, noe som er påbudt i Norge, men ikke vanlig i for eksempel Pakistan.

Tidligere måtte svært mange muslimer sendes til hjemlandet med fly for begravelse, men andelen som begraves i Norge er økende. I 2005 ble for eksempel halvparten av alle norsk-pakistanere begravd i Norge. Al-khidmat står til tjeneste med gravferder i store deler av landet. Al-khidmat har utført seremonier i Fredrikstad, Moss, Drammen, Kongsberg, Skien, Bergen, Lom, Gjøvik, Hamar, Kristiansund, Sunndalsøra, Trondheim, Oslo og flere andre steder.

I 2005 ble begravelsesbyrået tatt opp som medlem i Islamsk Råd Norge.

Eksterne lenker
 
  «Avskjed under halvmånen», artikkel i Dagbladet

Norske begravelsesbyråer
Selskaper etablert i 2002
Næringsliv i Oslo
Kurfyrstedømmet Köln

Kurfyrstedømmet Köln (tysk: Kurfürstentum Köln eller Kurköln) var et kirkelig fyrstedømme i Det tysk-romerske rike fra midten av 900-tallet til begynnelsen av 1800-tallet. Fyrstedømmet ble ved den gyldne bulle i 1356 tildelt myndighet til å delta ved valget av, eller kåre keiseren. 

Fyrstedømmet ble styrt av erkebiskopen, men ble sekularisert ved mediatiseringen i 1803 med Sluttrapport fra den ekstraordinære riksdeputasjonen.

Se også 
 Kongeriket Westfalen
 Köln erkebispedømme
 Liste over erkebiskoper av Köln
 Vest Recklinghausen

Referanser 

Tysk-romerske rike
Tidligere tyske forbundsstater
Köln
Stater og territorier etablert i 953
Stater og territorier opphørt i 1803
Nordrhein-Westfalens historie
Det internasjonale bandyforbundet

Det internasjonale bandyforbundet (Federation International Bandy – FIB) ble stiftet 12. februar 1955 og er det styrende internasjonale organet for bandy. Forbundet arrangerer verdensmesterskap for herrer, damer og junior herrer. Hovedkvarteret til FIB ligger i Katrineholm i Sverige. Forbundets nåværende president er Boris Skrynnik fra Russland.

Historie
Det internasjonale bandyforbundet ble stiftet 12. februar 1955 i Stockholm av bandyforbundene i Finland, Norge, Sovjetunionen og Sverige. Svenske Gunnar Galin var forbundets første president. Ved stiftelsen ble nasjonene enige om et felles regelverk for idretten. Fram til dette hadde Russland/Sovjetunionen hatt regelverk som skilte seg fra reglene i de øvrige landene.

Forbundet het offisielt International Bandy Federation (IBF) fram til 2001, da det på oppfordring fra Den internasjonale olympiske komité (IOK) endret navn til det nåværende. Oppfordringen kom da bandyforbundet søkte om å bli medlem i IOK, siden forkortelsen IBF allerede var i bruk av Det internasjonale badmintonforbundet. FIB har vært medlem av Den internasjonale olympiske komité siden 2004, men bandy er ikke olympisk idrett.

Bandy-VM
FIB har arrangert verdensmesterskap for menn siden 1957 og for kvinner siden 2004. Russland/Sovjetunionen og Sverige har dominert mesterskapene.

Presidenter
Følgende personer har vært presidenter i Det internasjonale bandyforbundet:

1955 – 1963,  Gunnar Galin, Sverige
1963 – 1967,  Allan Ljungqvist, Finland
1967 – mars 1971,  Arne Argus, Sverige
mars 1971 – juli 1978,  Grigorij Granaturov, Sovjetunionen
juli 1978 – juli 1983,  Pontus Widén, Sverige
juli 1983 – mars 1991,  Grigorij Granaturov, Sovjetunionen
mars 1991 – februar 1993,  Carl Fogelberg, Finland
februar 1993 – august 1997,  Staffan Söderlund, Sverige
august 1997 – juli 2005,  Albert Pomortsev, Russland
august 2005 – oktober 2005,  Seppo Vaihela, Sverige
oktober 2005 – oktober 2022  Boris Skrynnik, Ryssland
oktober 2022 –  Stein Pedersen, Norge

Medlemmer og medlemsår

Referanser

Eksterne lenker 
 

Bandyforbund
Internasjonale idrettsforbund
Etableringer i 1955
Ahmed Suleiman

Ahmed Suleiman (18. august 1992) er en nigeriansk fotballspiller som spilte for den norske fotballklubben Vålerenga. Han kom til Oslo-klubben fra nigerianske Heartland FC i januar 2012.

Referanser

Eksterne lenker 
 
 Spillerprofil hos vif-fotball.no

Nigerianske fotballspillere
Fotballspillere for Vålerenga Fotball
Årets spiller i norsk bandy

Årets spiller i norsk bandy er en pris utdelt av bandyseksjonen i Norges Bandyforbund. Prisen går til personen klubbene i Eliteserien mener var den beste spilleren i sesongen som gikk. Prisen ble utdelt i herreklassen første gang i 1997 og i dameklassen første gang i 2007.

Kriterier
 Kåringen omfatter spillere (både norske og utenlandske) i norsk eliteserie.
  Hver eliteklubb kan nominere 3 spillere som gis henholdsvis 5-, 3- og 1 poeng. Spilleren med flest poeng totalt vinner kåringen.
  Det er tillatt å nominere spillere fra egen klubb.
  Poengsettingen skal være på bakgrunn av prestasjoner gjennom sesongens eliteseriespill.

Vinnere

Herrer
 1996/97 –  Andrej Timusjev, Røa.
 1997/98 –  Aleksander Jamtsov, Stabæk.
 1998/99 –  Jevgenij Opytov, Stabæk.
 1999/2000 –  Jevgenij Opytov, Stabæk.
 2000/01 –  Robert Arnesen, Mjøndalen.
 2001/02 –  Pål Hanssen, Stabæk.
 2002/03 –  Christer Lystad, Sarpsborg.
 2003/04 –  Jonas Pettersson, Mjøndalen.
 2004/05 –  Jonas Pettersson, Mjøndalen.
 2005/06 –  Nikolay Hauger, Stabæk.
 2006/07 –  Thomas Moen, Solberg.
 2007/08 –  Thomas Moen, Solberg.
 2008/09 –  Christian Waaler, Høvik.
 2009/10 –  Marius Austad, Solberg.
 2010/11 –  Christer Lystad, Sarpsborg.
 2011/12 –  Christer Lystad, Sarpsborg.
 2012/13 –  Christer Lystad, Sarpsborg.
 2013/14 –  Magnus Høgevold, Stabæk.
 2014/15 –  Christian Waaler, Ready.
 2015/16 –  Nikolai Rustad Jensen, Stabæk.
 2016/17 –  Fredrik Randsborg, Stabæk.
 2017/18 –  Aleksander Serov, Høvik.
 2018/19 –  Sondre Kristoffersen, Solberg.

Damer
 2006/07 –  Helle Lillejord, Nordre Sande.
 2007/08 –  Helle Lillejord, Nordre Sande.
 2008/09 –  Helle Lillejord, Nordre Sande.
 2009/10 – Ingen pris utdelt.
 2010/11 –  Beate Bjølgerud Nygaard, Stabæk.
 2011/12 –  Ebba Nordahl, Stabæk.
 2012/13 –  Hanne Teigstad, Nordre Sande/Drammen.
 2013/14 –  Lene Aamodt, Nordre Sande/Drammen.
 2014/15 –  Sandra Follesø, Høvik/Haslum.
 2015/16 –  Martine Døhlen Holm, Stabæk.
 2016/17 –  Ebba Nordahl, Stabæk.
 2017/18 –  Lene Skrettingland, Stabæk.
 2018/19 –  Karen Solem Knutsen, NTNUI.

Kilder 
 Norges Bandyforbund.

Norske idrettspriser
Utmerkelser etablert i 1996
Bandy i Norge
Caja Rural-Seguros RGA

Caja Rural-Seguros RGA (CRJ) er et spansk profesjonelt kontinentallag. De deltar i UCI Europe Tour- og UCI WorldTour-ritt ved at de får wildcard til noen løp. Laget ble stiftet i 2010.

2022

Ryttere

Seire

Eksterne lenker 
 

Sykkellag
Prokontinentallag
Landeveissykling
Idrettslag i Spania
Jóan Símun Edmundsson

Jóan Símun Edmundsson (født 26. juli 1991) er en færøysk fotballspiller som spiller for den belgiske klubben Waasland-Beveren. 

Han han tidligere vært innom Vejle Boldklub, engelske Newcastle United og norske .

Referanser

Eksterne lenker 
 
 Viking FK – Biografi

Færøyske fotballspillere
Fotballspillere for B68 Toftir
Fotballspillere for Newcastle United FC
Fotballspillere for Gateshead FC
Fotballspillere for Viking FK
Fotballspillere for FC Fredericia
Fotballspillere for HB Tórshavn
Fotballspillere for Vejle BK
Fotballspillere for Odense BK
Fotballspillere for DSC Arminia Bielefeld
Fotballspillere for Waasland-Beveren
Utenlandske fotballspillere i Norge
Portal:Færøyene/artikler
Fødsler i 1991
NM i bandy for damer

Norgesmesterskapet i bandy for damer er en årlig turnering som kårer Norges beste bandyklubb for damer. NM for damer har blitt arrangert uoffisielt siden 1981 og offisielt siden 1984. Stabæk er den mestvinnende klubben med ni mesterskap. Høvik er regjerende mester.

Avvikling
Grunnlaget for NM-tittelen er eliteserien. De fire øverste lagene i eliteserien går videre til semifinaler, der lag 1 og 2 på tabellen spiller hvert sitt oppgjør mot lag 3 eller 4. Vinnerne av semifinalene møtes i NM-finalen som avgjøres i en enkelt kamp. Vinneren av denne kampen kan titulere seg norsk mester i bandy.

Viktige hendelser
 Fra 1981 til og med 1983 hadde ikke norgesmesterskapet offisiell status. Vålerengen (1981 og 1982) og Hasle-Løren (1983) vant turneringen disse årene.
 NM i 1984 var det første offisielle mesterskapet. Det ble vunnet av Vålerengen.
 Kongepokal ble første gang utdelt i 1986. På grunn av for få deltakende lag har ikke kongepokal blitt utdelt siden 1995.
 Mesterskapet ble inntil 2004 arrangert som rinkbandy, det vil si bandy på ishockeybane med seks spillere på hvert lag.
 Fra 2004 til og med 2007 ble mesterskapet arrangert som kombinasjon av rinkbandy og 7er-bandy. Sistnevnte vil si utendørs, på forminsket bandybane med sju spillere på hvert lag.
Fra 2007 til og med 2010 ble mesterskapet arrangert som 7er-bandy.
 Fra og med 2010 har mesterskapet blitt arrangert som 9er-bandy, det vil si på stor bane og med ni spillere på hvert lag.

Norgesmestre (1984 – 2022)

Antall mesterskap 1984 – 2022 
9 NM
Stabæk (1995, 2003, 2005, 2007, 2010, 2011, 2016, 2017, 2018)

6 NM
Hasle-Løren (1989, 1990, 1991, 1992, 1993, 1994)

 5 NM 
Bergen (1999, 2000, 2001, 2002, 2006)

4 NM
Høvik (1996, 1997, 1998, 2019)
Nordre Sande/Drammen (2012, 2013, 2014, 2015)
Vålerengen (1984, 1986, 1987, 1988)

2 NM
Nordre Sande (2008, 2009)

1 NM
Manglerud Star (1985)
Sagene (2004)
Ready (2022)

Referanser

Bandyturneringer i Norge
NM i bandy
Dagfiol

Dagfiol (Hesperis matronalis) er en toårig plante i korsblomstfamilien som opprinnelig kommer fra Italia. Dagfiol har enten hvite, rosa eller fiolette blomster som på kvelden dufter godt. Den er vurdert til høy risiko på fremmedartslista per 2018.

Navn 
Det vitenskapelige navnet hesperis, er gresk og betyr «aften». Dagfiol har to nære slektninger, russedagfiol (Hesperis pycnotricha) og skumringsfiol (Hesperis tristis).

Utbredelse 
I Norge finnes planten mange steder nordover til Trøndelag og ofte har den forvillet seg fra hager. Dagfiol trives best på frisk og næringsrik jord, i full sol eller halvskygge. Hvis blomsten kuttes ned rett etter blomstring, kan den bli flerårig og dermed komme tilbake flere år på rad.

Bruk 
Hele blomsten er spiselig. Den kan konserveres i smør, sukker, sirup eller eddik. Unge blader kan erstatte salatsennep. Den er en gammel og populær prydplante som har vært dyrket i århundrer. Tidligere ble dagfiol brukt som medisin mot hoste, plager i luftveiene og mot skjørbuk, gikt og nyrestein.

Referanser

Eksterne lenker 
 

Hvite blomster
Røde blomster
Korsblomstfamilien
Medisinplanter
Stauder
Planter formelt beskrevet av Carl von Linné
Planter formelt beskrevet i 1753
Høyrisikoarter på fremmedartslista